كل التضامن مع الأساتذه ضحايا التعاقد كل التضامن مع أولاد الشعب ماتشوفوش الأمور بسطحيه و بنادم كايقول هما اللي قبلو بالعقد و كدا اذا كان الفوج الأول غلط ف شنو ذنب الأفواج اللي جات من موراه و الأفواج اللي جايا من موراه ؟ شنو ذنب خويا ولا ختي ولا ولدي ولا بنتي غدا تبغي دفع للتعليم و يتفرض عليها عقد اذعان يحكمه مزاج المرؤوسين المباشرين عليها ماتنساوش بلي كاينا النيه يولي التعاقد فالتوظيف في الاداره العموميه و ف مهن التمريض داك الساعه منين واحد تكون عندو اجازه مهنيه من المدارس العليا للأساتذه و لا من المعهد العالي للمهن التمريضيه وتقنيات الصحه فين غايمشي يخدم ؟ في مصلحه الضرائب و لا مصلحه المياه و الكهرباء ؟ و هنا فين كايبان بلي فُرض عليهم التعاقد و ماشي بغاوه لخاطرهم و أخيراً ماتنساوش اللي كايهدر دابا حيث ماقاصتوش العافيه غدا تقدر دور الدنيا عليه و مايلقاش اللي يدافع عليه